PMIndiaData/PMIndiaSum huggingface dataset:
2018 സെപ്റ്റംബര്‍ 29നു ന്യൂഡെല്‍ഹിയില്‍ നടക്കുന്ന വിദ്യാഭ്യാസ പുനരുത്ഥാനത്തിനായുള്ള അക്കാദമിക നേതൃസമ്മേളനം പ്രധാനമന്ത്രി ഉദ്ഘാടനം ചെയ്യും

2018 സെപ്റ്റംബര്‍ 29നു ന്യൂഡെല്‍ഹിയില്‍ വിജ്ഞാന്‍ ഭവനില്‍ നടക്കുന്ന വിദ്യാഭ്യാസ പുനരുത്ഥാനത്തിനായുള്ള അക്കാദമിക നേതൃ സമ്മേളനം പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്യും. സമ്മേളനത്തില്‍ 350ലേറെ സര്‍വകലാശാലകളുടെ വൈസ് ചാന്‍സലര്‍മാരും ഡയറക്ടര്‍മാരും പങ്കെടുക്കും. യു.ജി.സി., എ.ഐ.സി.ടി.ഇ., ഐ.സി.എസ്.എസ്.ആര്‍., ഐ.ജി.എന്‍.സി.എ., ഐ.ജി.എന്‍.ഒ.യു., ജെ.എന്‍.യു., എസ്.ജി.ടി. സര്‍വകലാശാല എന്നിവ ചേര്‍ന്നാണു സമ്മേളനം സംഘടിപ്പിക്കുന്നത്. ഇന്ത്യന്‍ വിദ്യാഭ്യാസ സമ്പ്രദായം നേരിടുന്ന വെല്ലുവിളികളെ നേരിടുകയും ഒപ്പം അക്കാദമിക മികവു യാഥാര്‍ഥ്യമാക്കാനും വിദ്യാഭ്യാസരംഗത്തെ നിയന്ത്രിക്കാനും ഉതകുംവിധം മാതൃകാപരമായ പരിവര്‍ത്തനം സാധ്യമാക്കുന്നതിനായി പദ്ധതി തയ്യാറാക്കുകയും ചെയ്യാന്‍ ഉദ്ദേശിച്ചുള്ളതാണു സമ്മേളനം. രാവിലെ പത്തരയ്ക്കു ബഹുമാനപ്പെട്ട പ്രധാനമന്ത്രി ഉദ്ഘാടനം ചെയ്യുന്ന സമ്മേളനത്തില്‍ തുടര്‍ന്ന് എട്ടു വിഷയങ്ങളെ അധികരിച്ചുള്ള സെഷനുകള്‍ നടക്കും. 1. പഠിതാക്കളെ കേന്ദ്രീകരിച്ചുള്ള വിദ്യാഭ്യാസത്തിനായി ബോധനശാസ്ത്രം മെച്ചപ്പെടുത്തുക- ഓരോരുത്തര്‍ക്കും അനുയോജ്യമായ വിധം പഠിക്കാന്‍ സൗകര്യം ഒരുക്കുന്നതിനായി നിര്‍മിത ബുദ്ധിയുടെ ഉപയോഗം. 2. തൊഴില്‍ തേടലില്‍നിന്നു തൊഴില്‍ സൃഷ്ടിക്കലിലേക്ക്- നൂതനാശയങ്ങളുടെ കടന്നുവരവും സംരംഭകത്വും മെച്ചപ്പെടുത്തല്‍. 3. ഗവേഷണത്തിന്റെ മേന്മ മെച്ചപ്പെടുത്തല്‍- ഇന്ത്യയുടെ ആവശ്യകതകള്‍ക്ക് ഊന്നല്‍. 4. വിദ്യാഭ്യാസ സ്ഥാപനങ്ങള്‍ യോജിച്ചു പ്രവര്‍ത്തിക്കല്‍- വായനശാലകള്‍ പങ്കുവെക്കല്‍, അറിവു കൈമാറല്‍ തുടങ്ങി അക്കാദമിക വിഭവങ്ങള്‍ സമാഹരിക്കല്‍. 5. ഉള്‍ച്ചേര്‍ത്തുള്ളതും സമന്വിതവുമായ ക്യാംപസുകള്‍ നിര്‍മിക്കല്‍- വിദ്യാര്‍ഥികള്‍ക്കു ക്യാംപസുമായി വൈകാരിക ബന്ധം വളര്‍ത്തുന്നതിനുള്ള പ്രവര്‍ത്തനങ്ങള്‍ നടപ്പാക്കല്‍. 6. പങ്കാളിത്ത ഭരണ മാതൃകകള്‍- ഭരണനടപടികളില്‍ വിദ്യാര്‍ഥികളുടെ പങ്കാളിത്തത്തിനു സൗകര്യമൊരുക്കല്‍. 7. സുദൃഢമായ സാമ്പത്തിക മാതൃകകള്‍ കെട്ടിപ്പടുക്കല്‍- പൂര്‍വവിദ്യാര്‍ഥികളില്‍നിന്നും കോര്‍പറേറ്റ് മേഖലയിലെ സി.എസ്.ആറില്‍നിന്നും ഫണ്ട് ലഭ്യമാക്കുക വഴി ഗവണ്‍മെന്റ് ലഭ്യമാക്കുന്ന വിഭവങ്ങളിലുള്ള ന്യൂനത പരിഹരിക്കുക. 8. പ്രാപഞ്ചിക മൂല്യങ്ങളും ജീവിതനൈപുണ്യവും വിദ്യാഭ്യാസത്തിന്റെ ഭാഗമാക്കുക വഴി മൂല്യാധിഷ്ഠിത വിദ്യാഭ്യാസം പ്രോല്‍സാഹിപ്പിക്കല്‍. മനുഷ്യ വിഭവശേഷി വികസന മന്ത്രി ശ്രീ. പ്രകാശ് ജാവദേക്കര്‍ അധ്യക്ഷത വഹിക്കുന്ന സമാപനച്ചടങ്ങില്‍ പരസ്പരം അംഗീകരിച്ച പ്രവര്‍ത്തന പദ്ധതിയെക്കുറിച്ച് എട്ടു ഗ്രൂപ്പുകളും അവതരണം നടത്തും. ഇതിനെ അധികരിച്ചു സമ്മേളനത്തില്‍ നടക്കുന്ന ചര്‍ച്ചകളിലൂടെ രാജ്യത്തെ ഉന്നതവിദ്യാഭ്യാസ രംഗം മെച്ചപ്പെടുത്തുന്നതിന് ഉതകുന്ന സമഗ്രമായ കര്‍മപദ്ധതി രൂപപ്പെടുമെന്നാണു പ്രതീക്ഷിക്കുന്നത്.
പ്രധാനമന്ത്രി ശ്രീ. നരേന്ദ്ര മോദിയും ബഹുമാനപ്പെട്ട തായ്‌ലന്‍ഡ് പ്രധാനമന്ത്രി ജനറല്‍ (റിട്ട) പ്രയുത് ചാന്‍-ഒ-ചയും ഫോണില്‍ സംസാരിച്ചു

പ്രധാനമന്ത്രി ശ്രീ. നരേന്ദ്ര മോദിയും ബഹു. തായ്‌ലന്‍ഡ് പ്രധാനമന്ത്രി ജനറല്‍ (റിട്ട) പ്രയുത് ചാന്‍-ഒ-ചയും ഫോണില്‍ സംസാരിച്ചു. ആസിയാനിലും ബന്ധപ്പെട്ട ഉച്ചകോടികളിലും സംബന്ധിക്കുന്നതിനായി 2019 നവംബറില്‍ ബാങ്കോക്ക് സന്ദര്‍ശിച്ച ഊഷ്മളമായ ഓര്‍മ പങ്കുവെച്ച പ്രധാനമന്ത്രി, തായ്‌ലന്‍ഡ് രാജകുടുംബത്തിനും ജനതയ്ക്കും ആശംസകള്‍ നേര്‍ന്നു. കോവിഡ്- 19 മഹാവ്യാധിക്കെതിരെ ഇരു രാജ്യങ്ങളും കൈക്കൊണ്ടുവരുന്ന നടപടികള്‍ ഇരു നേതാക്കളും പങ്കുവെച്ചു. രോഗത്തിനെതിരെ പോരാടുന്നതില്‍ മേഖലാതല, ആഗോള സഹകരണത്തിനുള്ള പ്രസക്തിയെ കുറിച്ചു പ്രധാനമന്ത്രി വ്യക്തമാക്കി. തായ്‌ലന്‍ഡിനു മരുന്നു ലഭ്യമാക്കുന്നതിന് ഇന്ത്യ പ്രതിജ്ഞാബദ്ധമാണെന്ന് അദ്ദേഹം ഉറപ്പുനല്‍കി. ഇരു രാജ്യങ്ങൡലെയും ഗവേഷകരും ശാസ്ത്രജ്ഞരും നൂതനാശയക്കാരും കൂടുതല്‍ സഹകരിക്കുന്ന സാഹചര്യം ഉണ്ടാവണമെന്ന് ഇരു നേതാക്കളും പറഞ്ഞു. ഇന്ത്യയിലുള്ള തായ്‌ലന്‍ഡ് പൗരന്‍മാര്‍ക്കു സുരക്ഷ ഉറപ്പാക്കുമെന്നു പ്രധാനമന്ത്രി ശ്രീ. മോദിയും തായ്‌ലന്‍ഡിലുള്ള ഇന്ത്യന്‍ പൗരന്‍മാര്‍ക്കു സുരക്ഷ ഉറപ്പാക്കുമെന്നു തായ്‌ലന്‍ഡ് പ്രധാനമന്ത്രി ജനറല്‍ (റിട്ട) ചാന്‍-ഒ-ചായും ഉറപ്പുനല്‍കി. തായ്‌ലന്‍ഡ് വംശീയവും പൗരാണികവുമായ സാംസ്‌കാരിക ബന്ധങ്ങളോടുകൂടിയ ഇന്ത്യയുടെ നാവിക പങ്കാളിയാണ്.
പ്രധാനമന്ത്രി ഡിസംബർ 27 ന് മാണ്ഡി സന്ദർശിക്കുകയും 11,000 കോടി രൂപയുടെ ജലവൈദ്യുത പദ്ധതികളുടെ ഉദ്ഘാടനവും തറക്കല്ലിടലും  നിർവ്വഹിക്കും

പ്രധാനമന്ത്രി ശ്രീ നരേന്ദ്ര മോദി 2021 ഡിസംബർ 27 ന് ഹിമാചൽ പ്രദേശിലെ മാണ്ഡി സന്ദർശിക്കും. ഏകദേശം 12 മണിക്ക് അദ്ദേഹം 11,000 കോടി രൂപയുടെ ജലവൈദ്യുത പദ്ധതികളുടെ ഉദ്ഘാടനവും തറക്കല്ലിടലും നിർവഹിക്കും. പരിപാടിക്ക് മുന്നോടിയായി, പതിനൊന്നര മണിയോടെ ഹിമാചൽ പ്രദേശ് ആഗോള നിക്ഷേപക സംഗമത്തിന്റെ രണ്ടാം പ്രാരംഭ ചടങ്ങിൽ അദ്ദേഹം അധ്യക്ഷത വഹിക്കും. രാജ്യത്ത് ലഭ്യമായ വിഭവങ്ങളുടെ ഉപയോഗിക്കപ്പെടാത്ത സാധ്യതകൾ പൂർണ്ണമായി വിനിയോഗിക്കുന്നതിൽ പ്രധാനമന്ത്രി നിരന്തരം ശ്രദ്ധ കേന്ദ്രീകരിച്ചിട്ടുണ്ട്. ഹിമാലയൻ മേഖലയിലെ ജലവൈദ്യുത സാധ്യതകൾ പരമാവധി പ്രയോജനപ്പെടുത്തുക എന്നതാണ് ഈ വിഷയത്തിലെ ഒരു നടപടി. സന്ദർശന വേളയിൽ പ്രധാനമന്ത്രി ഉദ്ഘാടനം ചെയ്യുന്ന പദ്ധതികളും തറക്കല്ലിടലും ഈ ദിശയിലുള്ള സുപ്രധാന ചുവടുവെപ്പിനെ പ്രതിഫലിപ്പിക്കുന്നു. രേണുകാജി അണക്കെട്ട് പദ്ധതിയുടെ തറക്കല്ലിടൽ പ്രധാനമന്ത്രി നിർവഹിക്കും. മൂന്ന് പതിറ്റാണ്ടായി മുടങ്ങിക്കിടന്ന, പ്രധാനമന്ത്രിയുടെ സഹകരണ ഫെഡറലിസത്തിന്റെ കാഴ്ചപ്പാടിലൂടെയാണ് ഈ പദ്ധതി സാധ്യമായത്, ഹിമാചൽ പ്രദേശ്, ഉത്തർപ്രദേശ്, ഹരിയാന, രാജസ്ഥാൻ, ഉത്തരാഖണ്ഡ്, ഡൽഹി എന്നീ ആറ് സംസ്ഥാനങ്ങളെ കേന്ദ്രഗവണ്മെന്റ് ഒരുമിച്ച് കൊണ്ടുവന്നാണ് പദ്ധതി നടപ്പാക്കിയത്. സാധ്യമാണ്. ഏകദേശം 7000 കോടി രൂപ ചെലവിലാണ് 40 മെഗാവാട്ട് പദ്ധതി നിർമിക്കുന്നത്. പ്രതിവർഷം 500 ദശലക്ഷം ക്യുബിക് മീറ്റർ ജലവിതരണം സ്വീകരിക്കാൻ കഴിയുന്ന ഡൽഹിക്ക് ഇത് വളരെയധികം ഗുണം ചെയ്യും. ധൗലസിദ് ജലവൈദ്യുത പദ്ധതിയുടെ തറക്കല്ലിടലും പ്രധാനമന്ത്രി നിർവഹിക്കും. ഹമീർപൂർ ജില്ലയിലെ ആദ്യത്തെ ജലവൈദ്യുത പദ്ധതിയാണിത്. 66 മെഗാവാട്ട് ശേഷിയുള്ള പദ്ധതി 680 കോടി രൂപ ചെലവിൽ നിർമിക്കും. ഇത് പ്രതിവർഷം 300 ദശലക്ഷം യൂണിറ്റ് വൈദ്യുതി ഉൽപ്പാദിപ്പിക്കും. സാവ്ര-കുഡ്ഡു ജലവൈദ്യുത പദ്ധതിയുടെ ഉദ്ഘാടനം പ്രധാനമന്ത്രി നിർവഹിക്കും. ഏകദേശം 2080 കോടി രൂപ ചെലവിലാണ് 111 മെഗാവാട്ട് പദ്ധതി നിർമ്മിച്ചിരിക്കുന്നത്. ഇത് പ്രതിവർഷം 380 ദശലക്ഷം യൂണിറ്റിലധികം വൈദ്യുതി ഉൽപ്പാദിപ്പിക്കുന്നതിനും സംസ്ഥാനത്തിന് പ്രതിവർഷം 120 കോടി രൂപയുടെ വരുമാനം നേടുന്നതിനും ഇടയാക്കും. ഹിമാചൽ പ്രദേശ് ആഗോള നിക്ഷേപക സംഗമത്തിന്റെ രണ്ടാം പ്രാരംഭ ചടങ്ങിലും പ്രധാനമന്ത്രി അധ്യക്ഷത വഹിക്കും . ഏകദേശം 28,000 കോടി രൂപയുടെ പദ്ധതികൾ ആരംഭിക്കുന്നതിലൂടെ ഈ മേഖലയിലെ നിക്ഷേപത്തിന് സംഗമം ഉത്തേജനം നൽകുമെന്ന് പ്രതീക്ഷിക്കുന്നു.
ഗുജറാത്ത് മുന്‍ മുഖ്യമന്ത്രി കേശുഭായ് പട്ടേലിന്റെ നിര്യാണത്തില്‍ പ്രധാനമന്ത്രി അനുശോചിച്ചു

ഗുജറാത്ത് മുന്‍ മുഖ്യമന്ത്രി കേശുഭായ് പട്ടേലിന്റെ നിര്യാണത്തില്‍ പ്രധാനമന്ത്രി ശ്രീ നരേന്ദ്ര മോദി അഗാധ ദുഃഖം രേഖപ്പെടുത്തി. ‘ നമ്മുടെ പ്രിയപ്പെട്ട ബഹുമാന്യനായ കേശുഭായ് പട്ടേല്‍ അന്തരിച്ചിരിക്കുന്നു. അദ്ദേഹത്തിന്റെ വിയോഗത്തില്‍ എനിക്ക് അതിയായ ദുഃഖവും വേദനയും ഉണ്ട്. സമൂഹത്തിലെ എല്ലാ വിഭാഗങ്ങള്‍ക്കും ശ്രദ്ധ നല്‍കിയ സമുന്നതനായ നേതാവായിരുന്നു അദ്ദേഹം. ഓരോ ഗുജറാത്തുകാരന്റെയും ശാക്തീകരണത്തിനും ഗുജറാത്തിന്റെ സമഗ്രവികസനത്തിനും വേണ്ടി സമര്‍പ്പിക്കപ്പെട്ടതായിരുന്നു അദ്ദേഹത്തിന്റെ ജീവിതം. ജനസംഘിനെയും ബിജെപിയെയും ശക്തിപ്പെടുത്തുന്നതിന് ഗുജറാത്തില്‍ അങ്ങോളമിങ്ങോളം അദ്ദേഹം യാത്ര ചെയ്തു. അടിയന്തരാവസ്ഥയെ അദ്ദേഹം പല്ലും നഖവും ഉപയോഗിച്ച് എതിര്‍ത്തു. കര്‍ഷകരുടെ പ്രശ്‌നങ്ങള്‍ അദ്ദേഹം ഹൃദയത്തോട് ചേര്‍ത്തു പിടിച്ചിരുന്നു. എം.എല്‍.എ, എം.പി, മന്ത്രി, മുഖ്യമന്ത്രി തുടങ്ങിയ പദവികള്‍ വഹിച്ചപ്പോള്‍ കര്‍ഷകക്ഷേമപരമായ പല കാര്യങ്ങളും പാസ്സാകുന്നുവെന്ന് അദ്ദേഹം ഉറപ്പു വരുത്തി. ഞാന്‍ ഉള്‍പ്പെടെ നിരവധി യുവ കാര്യകര്‍ത്താക്കളെ അദ്ദേഹം വാര്‍ത്തെടുത്തിട്ടുണ്ട്. അദ്ദേഹത്തിന്റെ സൗഹാര്‍ദ്ദപരമായ പെരുമാറ്റം എല്ലാവരും ഇഷ്ടപ്പെട്ടിരുന്നു.അദ്ദേഹത്തിന്റെ വിയോഗം ഒരു തീരാനഷ്ടമാണ്. നാമെല്ലാം ഇന്ന് വേദനിക്കുന്നു. അദ്ദേഹത്തിന്റെ കുടുംബാംഗങ്ങളുടെയും അഭ്യുദയകാംക്ഷികളുടെയും ദുഃഖത്തില്‍ ഞാനും പങ്കുചേരുന്നു. അദ്ദേഹത്തിന്റെ മകന്‍ ഭരതുമായി സംസാരിച്ചു, അനുശോചനം അറിയിച്ചു. ഓം ശാന്തി..’- പ്രധാനമന്ത്രി ശ്രീ നരേന്ദ്ര മോദി ട്വിറ്റര്‍ സന്ദേശങ്ങളില്‍ കുറിച്ചു.
‘പരീക്ഷ പേ ചര്‍ച്ച 2020’ല്‍ വിദ്യാര്‍ഥികളും അധ്യാപകരും രക്ഷിതാക്കളുമായി പ്രധാനമന്ത്രി സംവദിക്കും

2020 ജനുവരി 20ന് ‘പരീക്ഷ പേ ചര്‍ച്ച 2020’ല്‍ വിദ്യാര്‍ഥികളും അധ്യാപകരും രക്ഷിതാക്കളുമായി പ്രധാനമന്ത്രി ശ്രീ. നരേന്ദ്ര മോദി സംവദിക്കും. 2020 ജനുവരി 20ന് 11 മണിക്ക് ന്യൂഡെല്‍ഹിയിലെ താല്‍ക്കത്തോറ സ്‌റ്റേഡിയത്തിലാണ് സ്‌കൂള്‍ വിദ്യാര്‍ഥികളുമായി പ്രധാനമന്ത്രി ഇടപഴകുന്ന മൂന്നാമതു ‘പരീക്ഷ പേ ചര്‍ച്ച 2020’ നടക്കുക. ശ്രീ. നരേന്ദ്ര മോദി തെരഞ്ഞെടുക്കപ്പെട്ട വിദ്യാര്‍ഥികളുമായി സംവദിക്കുകയും പരീക്ഷപ്പേടിയെ എങ്ങനെ അഭിമുഖീകരിക്കാമെന്നതു സംബന്ധിച്ച ചോദ്യങ്ങള്‍ക്കു മറുപടി നല്‍കുകയും ചെയ്യും. സവിശേഷമായ പരിപാടിയില്‍ പങ്കുടക്കുന്നതിനു മാത്രമല്ല, ദീര്‍ഘകാലാടിസ്ഥാനത്തില്‍ മെച്ചപ്പെട്ട ഫലം ഉറപ്പു വരുത്തുന്നതിനു വിദ്യാര്‍ഥികള്‍ സമ്മര്‍ദം കുറഞ്ഞ നിലയിലാവണം പരീക്ഷ എഴുതുന്നതെന്ന് ഉറച്ചുവിശ്വസിക്കുന്ന പ്രധാനമന്ത്രിയില്‍നിന്നു വിലയേറിയ നിര്‍ദേശങ്ങള്‍ ലഭിക്കുന്നതിനുകൂടിയുള്ള ആവേശവും ഉല്‍സാഹവും വിദ്യാര്‍ഥികളിലും അധ്യാപകരിലും രക്ഷകര്‍ത്താക്കളിലും പ്രകടമാണ്. 2018 ഫെബ്രുവരി 16നു ന്യൂഡെല്‍ഹി തല്‍ക്കത്തോറ സ്‌റ്റേഡിയത്തിലാണ് സ്‌കൂള്‍, കോളജ് വിദ്യാര്‍ഥികളുമായി പ്രധാനമന്ത്രി സംവദിക്കുന്ന ‘പരീക്ഷ പേ ചര്‍ച്ച 1.0’ ആദ്യമായി നടന്നത്. രണ്ടാമതായി നടന്നതാകട്ടെ, അതേ വേദിയില്‍ 2019 ജനുവരി 29നായിരുന്നു.
കിര്‍ലോസ്‌കര്‍ ബ്രദേഴ്‌സ് ലിമിറ്റഡിന്റെ ശതാബ്ദി ആഘോഷങ്ങളില്‍ പ്രധാനമന്ത്രി പങ്കെടുത്തു

കെ.ബി.എല്ലിന്റെ നൂറു വര്‍ഷങ്ങളുടെ ഓര്‍മയ്ക്കായി തപാല്‍ സ്റ്റാംപ് പുറത്തിറക്കി ഈ ദശാബ്ദം ഇന്ത്യന്‍ സംരംഭകരുടേതായിരിക്കും: പ്രധാനമന്ത്രി ‘ലക്ഷ്യപ്രാപ്തിക്കായുള്ള പരിഷ്‌കാരം, സമഗ്രമായ പ്രവര്‍ത്തനം, വര്‍ധിതമായ പരിവര്‍ത്തനം’ എന്നതാണു സമീപനമെന്നു പ്രധാനമന്ത്രി ന്യൂഡെല്‍ഹിയില്‍ സംഘടിപ്പിക്കപ്പെട്ട കിര്‍ലോസ്‌കര്‍ ബ്രദേഴ്‌സ് ലിമിറ്റഡി(കെ.ബി.എല്‍.)ന്റെ ശതാബ്ദി ആഘോഷം പ്രധാനമന്ത്രി ശ്രീ. നരേന്ദ്ര മോദിയുടെ സാന്നിധ്യത്താല്‍ ശ്രദ്ധേയമായി. കെ.ബി.എല്ലിന്റെ നൂറു വര്‍ഷങ്ങളുടെ സൂചകമായ തപാല്‍സ്റ്റാംപ് അദ്ദേഹം പുറത്തിറക്കി. ‘യാന്ത്രിക് കീ യാത്ര- യന്ത്രങ്ങള്‍ നിര്‍മിച്ച മനുഷ്യന്‍’ എന്ന പേരില്‍ പുറത്തിറക്കിയ, കിര്‍ലോസ്‌കര്‍ ബ്രദേഴ്‌സ് സ്ഥാപകന്‍ പരേതനായ ശ്രീ. ലക്ഷ്മണറാവു കിര്‍ലോസ്‌കറുടെ ഹിന്ദിയില്‍ രചിച്ച ജീവചരിത്രത്തിന്റെ പ്രകാശനവും പ്രധാനമന്ത്രി നിര്‍വഹിച്ചു. ശതാബ്ദി ആഘോഷിക്കുന്ന കിര്‍ലോസ്‌കര്‍ ബ്രദേഴ്‌സ് ലിമിറ്റഡിനെ അഭിനന്ദിച്ച ശ്രീ. മോദി, അപകട സാധ്യതകള്‍ മുന്നില്‍ കണ്ടും പ്രവര്‍ത്തനം വികസിപ്പിക്കുന്നത് ഓരോ ഇന്ത്യക്കാരന്റെയും മുഖമുദ്രയാണെന്നു ചൂണ്ടിക്കാട്ടി. രാജ്യത്തിന്റെയും തന്റെ ശേഷികളുടെയും വികാസത്തിനും തന്റെ വിജയത്തിനുമായി ഇന്ത്യന്‍ സംരംഭകന്‍ അക്ഷമനായി നിലകൊള്ളുന്നു എന്നും പ്രധാനമന്ത്രി കൂട്ടിച്ചേര്‍ത്തു. ‘ഇന്നു നാം പുതിയ വര്‍ഷത്തിലേക്കും പുതിയ ദശാബ്ദത്തിലേക്കും കടക്കുമ്പോള്‍ ഈ ദശാബ്ദം ഇന്ത്യന്‍ സംരംഭകരുടേതായിരിക്കും എന്നു പറയാന്‍ എനിക്കു സംശയമേയില്ല’, അദ്ദേഹം പറഞ്ഞു. ഗവണ്‍മെന്റ് ഇന്ത്യക്കോ ഇന്ത്യക്കാരനോ വ്യവസായങ്ങള്‍ക്കോ തടസ്സമല്ലാതെയും അതേസമയം, പങ്കാളിയായും നിലകൊള്ളുമ്പോള്‍ മാത്രമേ രാജ്യത്തെ ജനങ്ങളുടെ ശരിയായ കരുത്തു പ്രകടമാവുകയുള്ളൂ എന്നു പ്രധാനമന്ത്രി ഓര്‍മിപ്പിച്ചു. ‘ലക്ഷ്യപ്രാപ്തിക്കായുള്ള പരിഷ്‌കാരം, സമഗ്രമായ പ്രവര്‍ത്തനം, വര്‍ധിതമായ പരിവര്‍ത്തനം’ എന്നതാണ് ഏതാനും വര്‍ഷങ്ങളായി നമ്മുടെ സമീപനം. വൈദഗ്ധ്യമേറിയതും നടപടിക്രമങ്ങളാല്‍ നയിക്കപ്പെടുന്നതുമായ ഭരണത്തിനാണു ഞങ്ങള്‍ ശ്രമിച്ചത്. കഴിഞ്ഞ അഞ്ചു വര്‍ഷങ്ങളായി ഏകോപനത്തോടും സമ്പൂര്‍ണ സുതാര്യതയോടുംകൂടി പ്രവര്‍ത്തിക്കാവുന്ന സാഹചര്യം രാജ്യത്തു നിലനില്‍ക്കുന്നുണ്ട്. ഇതു വലിയ ലക്ഷ്യങ്ങളെക്കുറിച്ചു ചിന്തിക്കുന്നതിനും അവ യഥാസമയം നേടിയെടുക്കുന്നതിനുമുള്ള ധൈര്യം രാജ്യത്തിനു പകര്‍ന്നുതരുന്നു. ‘2018-19ല്‍ യു.പി.ഐയിലൂടെ ഒന്‍പതു ലക്ഷം കോടി രൂപയുടെ ഇടപാടുകള്‍ നടന്നു. എന്നാല്‍ ഈ സാമ്പത്തിക വര്‍ഷം ഡിസംബര്‍ വരെ 15 ലക്ഷം കോടി രൂപയുടെ ഇടപാടുകളാണ് യു.പി.ഐയിലൂടെ നടന്നത്. ഡിജിറ്റല്‍ ഇടപാടുകളുടെ കാര്യത്തില്‍ രാജ്യം എത്ര വേഗത്തിലാണു വളരുന്നതെന്നു നിങ്ങള്‍ക്ക് ഊഹിക്കാവുന്നതേയുള്ളൂ. ഉജാല പദ്ധതി അഞ്ചു വര്‍ഷം പൂര്‍ത്തിയാക്കിയതു കഴിഞ്ഞ ദിവസമാണ്. ഇതിനകം രാജ്യത്താകമാനം 36 കോടി എല്‍.ഇ.ഡി. ബള്‍ബുകള്‍ വിതരണം ചെയ്യപ്പെട്ടു എന്നതു നമുക്കെല്ലാം സംതൃപ്തി പകരുന്ന കാര്യമാണ്.’ ‘ഇതുപോലെ, മെയ്ക്ക് ഇന്‍ ഇന്ത്യ പ്രചരണത്തിന്റെ വിജയം നമ്മുടെ വ്യവസായത്തിന്റെ വിജയമാണ.് ഇന്ത്യന്‍ വ്യവസായത്തിന്റെ എല്ലാ മേഖലകളില്‍നിന്നും വിജയഗാഥകളാണു ഞാന്‍ പ്രതീക്ഷിക്കുന്നത്’, പ്രധാനമന്ത്രി കൂട്ടിച്ചേര്‍ത്തു.
രാജ്യസഭയില് നിന്ന് വിരമിക്കുന്ന എം.പി.മാരെ ആദരിക്കാന് സംഘടിപ്പിച്ച ചടങ്ങില് പ്രധാനമന്ത്രി സംബന്ധിച്ചു.

രാജ്യസഭയില് നിന്ന് വിരമിച്ചവരെയും വിരമിക്കുന്നവരെയും ആദരിക്കാന് സംഘടിപ്പിച്ച ചടങ്ങില് പ്രധാനമന്ത്രി ശ്രീ. നരേന്ദ്ര മോദി ഇന്ന് സംബന്ധിച്ചു. തദവസരത്തില് സംസാരിക്കവേ ഇത്രയും പരിചയവും കഴിവുമുള്ള വ്യക്തികള്ക്ക് ഒരിക്കലും വിരമിക്കാന് കഴിയില്ലെന്ന് അദ്ദേഹം പറഞ്ഞു. തങ്ങള്ക്ക് ഇഷ്ടപ്പെട്ട മേഖലയില് അവര് തുടര്ന്നും പ്രവര്ത്തിക്കുന്നത് രാജ്യത്തിന് ഗുണകരമാകുമെന്നും പ്രധാനമന്ത്രി പറഞ്ഞു. ഈ പശ്ചാത്തലത്തില് മുന് രാഷ്ട്രപതി ഡോ.എ.പി.ജെ. അബ്ദുള് കലാം, മുന് ബ്രിട്ടീഷ് പ്രധാനമന്ത്രി ജോണ് മേജര് എന്നിവരുടെ ഉദാഹരണങ്ങള് പ്രധാനമന്ത്രി എടുത്തു പറഞ്ഞു.
ക്ഷമാപൂര്‍വം കറന്‍സി നോട്ടുകള്‍ മാറ്റിയെടുക്കുന്നതിനു പ്രധാനമന്ത്രി നന്ദി രേഖപ്പെടുത്തി

500 രൂപയുടെയും 1000 രൂപയുടെയും കറന്‍സി നോട്ടുകള്‍ അസാധുവാക്കപ്പെട്ട സാഹചര്യത്തില്‍ അവ മാറ്റിയെടുക്കുന്നതില്‍ ജനങ്ങള്‍ ക്ഷമയും നിയന്ത്രണവും പുലര്‍ത്തുന്നു എന്നതു സന്തോഷം പകരുന്നുവെന്നു പ്രധാനമന്ത്രി ശ്രീ. നരേന്ദ്ര മോദി. അസൗകര്യം സഹിക്കാന്‍ പൗരന്മാര്‍ തയ്യാറാകുന്നുവെന്നതും ഇക്കാര്യത്തില്‍ താല്‍പര്യവും ആവശേവും ക്ഷമയും കാട്ടുന്നു എന്നതും തന്നെ ഉത്സാഹഭരിതനാക്കുന്നുവെന്നും ട്വീറ്റുകളില്‍ അദ്ദേഹം വ്യക്തമാക്കി. അഴിമതിരഹിത ഇന്ത്യ സൃഷ്ടിക്കാനും വികസനത്തിന്റെ നേട്ടം ഓരോ പൗരന്‍മാരിലേക്കും എത്തിക്കുന്നതിനും ഉള്ള ഗവണ്‍മെന്റിന്റെ ശ്രമങ്ങള്‍ മാറ്റമില്ലാതെ തുടരുമെന്നു പ്രധാനമന്ത്രി ഉറപ്പുനല്‍കി. ‘ബാങ്കുകളോടു നന്ദി അറിയിക്കാനും ക്ഷമാപൂര്‍വം നിയന്ത്രണം പാലിച്ച് കറന്‍സി നോട്ടുകള്‍ മാറ്റിയെടുക്കാനും പൗരന്മാര്‍ തയ്യാറാകുന്നു എന്നതു വളരെയധികം സന്തോഷം പകരുന്നു. മുതിര്‍ന്ന പൗരന്മാര്‍ക്കു പണം പിന്‍വലിക്കാനും കറന്‍സി നോട്ടുകള്‍ കൈമാറാനും മറ്റുള്ളവര്‍ സഹായം നല്‍കുന്നു എന്നറിയുന്നതിലും സന്തോഷമുണ്ട്. വലയി നന്മയ്ക്കായി ചെറിയ അസൗകര്യങ്ങള്‍ ആവേശത്തോടും ക്ഷമയോടുംകൂടി സഹിക്കാന്‍ തയ്യാറാകുന്നു എന്നത് ഉത്സാഹം പകരുന്നു. അഴിമതി രഹിത ഇന്ത്യ പടുത്തുയര്‍ത്താനും വികസനത്തിന്റെ നേട്ടം ഓരോ പൗരനിലും എത്തിക്കാനുമുള്ള ഗവണ്‍മെന്റിന്റെ ശ്രമങ്ങള്‍ ഊര്‍ജിതമായി തുടരുമെന്നു ഞാന്‍ ഉറപ്പു നല്‍കുന്നു’- പ്രധാനമന്ത്രി പറഞ്ഞു.
നിയമസഹായം സംബന്ധിച്ച ഇന്ത്യ - ബെലാറസ് കരാര്‍

സിവില്‍, വാണിജ്യ വിഷയങ്ങളില്‍ പരസ്പര നിയമസഹായത്തിന് ഇന്ത്യയും ബലാറസും തമ്മിലുള്ള കരാറിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. സിവില്‍ വാണിജ്യ വിഷയങ്ങളില്‍ കരാറില്‍ ഏര്‍പ്പെട്ട കക്ഷികള്‍ക്ക് പരസ്പര നിയമസഹായം നല്‍കുന്നതിനെ കരാര്‍ നിലവില്‍ വരുന്ന മുറയ്ക്ക് പ്രോത്സാഹിപ്പിക്കും. വരുമാനമോ വര്‍ഗ്ഗമോ ലിംഗമോ പരിഗണിക്കാതെ സിവില്‍ വാണിജ്യ വിഷയങ്ങളില്‍ അതതു രാജ്യങ്ങളിലെ പൗരന്മാര്‍ക്ക് നിയമസഹായം ലഭ്യമാക്കാന്‍ ലക്ഷ്യമിടുന്നതാണ് കരാര്‍.
പ്രശസ്‌ത ഗായകനും സംഗീതസംവിധായകനുമായ  ബാപ്പി ലാഹിരിയുടെ നിര്യാണത്തിൽ പ്രധാനമന്ത്രി അനുശോചിച്ചു

പ്രശസ്ത ഗായകനും സംഗീതസംവിധായകനുമായ ബാപ്പി ലാഹിരിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു : “ശ്രീ ബാപ്പി ലാഹിരി ജിയുടെ സംഗീതം എല്ലാം ഉൾക്കൊള്ളുന്നതായിരുന്നു, വൈവിധ്യമാർന്ന വികാരങ്ങൾ മനോഹരമായി പ്രകടിപ്പിക്കുന്നതായിരുന്നു. തലമുറകൾക്കപ്പുറമുള്ള ആളുകൾക്ക് അദ്ദേഹത്തിന്റെ സൃഷ്ടികളുമായി ബന്ധപ്പെടാൻ കഴിയും. അദ്ദേഹത്തിന്റെ സജീവമായ സ്വഭാവം എല്ലാവർക്കും നഷ്ടമാകും. അദ്ദേഹത്തിന്റെ വിയോഗത്തിൽ ദുഃഖമുണ്ട്. അദ്ദേഹത്തിന്റെ കുടുംബത്തെയും ആരാധകരെയും അനുശോചനം അറിയിക്കുന്നു. ഓം ശാന്തി.”
ദിബ്രുഗഢിനു സമീപം ലെപെട്കടയില്‍ ബ്രഹ്മപുത്ര ക്രാക്കര്‍ ആന്‍ഡ് പോളിമര്‍ ലിമിറ്റഡും നുമലിഗഢ് റിഫൈനറീസ് ലിമിറ്റഡിന്റെ മെഴുക് പ്ലാന്റും പ്രധാനമന്ത്രി രാഷ്ട്രത്തിനു സമര്‍പ്പിച്ചു

ദിബ്രുഗഢിനടുത്ത് ലെപെട്കടയില്‍ ബ്രഹ്മപുത്ര ക്രാക്കര്‍ ആന്‍ഡ് പോളിമര്‍ ലിമിറ്റഡ് എന്ന പെട്രോകെമിക്കല്‍ കോംപ്ലക്‌സ് പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിനു സമര്‍പ്പിച്ചു. നുമാലിഗഢ് റിഫൈനറീസ് ലിമിറ്റഡിന്റെ മെഴുക് പ്ലാന്റും അദ്ദേഹം രാഷ്ട്രത്തിനു സമര്‍പ്പിച്ചു. ഇന്നു രാഷ്ട്രത്തിനു സമര്‍പ്പിക്കപ്പെടുന്ന രണ്ടു പദ്ധതികളും രണ്ടു കാരണങ്ങളാല്‍ പ്രധാനപ്പെട്ടവയാണെന്നു പ്രധാനമന്ത്രി ചൂണ്ടിക്കാട്ടി: 1. പ്രകൃതിജന്യമായ അസംസ്‌കൃത വസ്തുക്കളുടെ മൂല്യം വര്‍ധിക്കുമെന്നതിനാല്‍ 2. ആസാമിലെ ചെറുപ്പക്കാര്‍ക്ക് തൊഴിലവസരങ്ങള്‍ സൃഷ്ടിക്കപ്പെടുമെന്നതിനാല്‍. ഈ പദ്ധതികള്‍ രാഷ്ട്രത്തിനു സമര്‍പ്പിക്കുകവഴി രാജ്യത്താകമാനം ആനന്ദമുണ്ടെന്നും ആസാമില്‍ സര്‍വാനന്ദമുണ്ടെന്നും അദ്ദേഹം പറഞ്ഞു. യഥാസമയം ഈ പദ്ധതികള്‍ പൂര്‍ത്തിയാക്കാന്‍ സാധിച്ചത് ഉയര്‍ത്തിക്കാട്ടിയ പ്രധാനമന്ത്രി, തൊഴിലവസരങ്ങള്‍ ഉണ്ടാകുന്നതിനും ചെലവു ചുരുക്കലിനും ഇതു സഹായകമാകുമെന്നു ചൂണ്ടിക്കാട്ടി. ഇന്ത്യയിലെ യുവാക്കള്‍ക്കു തൊഴിലവസരങ്ങള്‍ ലഭ്യമാക്കാന്‍ അതിവേഗമുള്ള വ്യാവസായിക പുരോഗതി അനുവാര്യമാണെന്ന് അദ്ദേഹം പറഞ്ഞു. പാതിവഴി നിലച്ചുപോയ ലക്ഷക്കണക്കിനു കോടി രൂപ മൂല്യമുള്ള പദ്ധതികള്‍ പൂര്‍ത്തിയാകുന്നതിനു പ്രചോദനമായിത്തീരുന്ന പ്രഗതി പ്രസ്ഥാനത്തെക്കുറിച്ചു പ്രധാനമന്ത്രി പരാമര്‍ശിച്ചു. ഇന്ത്യയുടെ സമ്പൂര്‍ണ വികസനത്തിനായി കിഴക്കന്‍ ഇന്ത്യ കൂടി വികസിക്കേണ്ടതുണ്ടെന്നു പ്രധാനമന്ത്രി ഊന്നിപ്പറഞ്ഞു. അടിസ്ഥാനസൗകര്യ വികസനത്തിനും കണക്ടിവിറ്റിക്കും പ്രാധാന്യം നല്‍കി വടക്കു-കിഴക്കന്‍ മേഖലയുടെ കാര്യത്തില്‍ കേന്ദ്ര ഗവണ്‍മെന്റ് പ്രത്യേക ശ്രദ്ധ പതിപ്പിക്കുകയാണെന്നും അദ്ദേഹം വ്യക്തമാക്കി. മുദ്ര, സ്റ്റാര്‍ട്ട് അപ് ഇന്ത്യ എന്നിവ ഉള്‍പ്പെടെ കേന്ദ്ര ഗവണ്‍മെന്റ് നടപ്പാക്കുന്ന മുന്നേറ്റങ്ങള്‍ യുവാക്കള്‍ക്കു പുതിയ തൊഴിലവസരങ്ങള്‍ സൃഷ്ടിക്കാന്‍ ലക്ഷ്യമിട്ടുള്ളതാണെന്നു പ്രധാനമന്ത്രി വെളിപ്പെടുത്തി. വലിയ നഗരങ്ങളില്‍ മാത്രമല്ല, ചെറുപട്ടണങ്ങളിലും തൊഴിലവസരങ്ങള്‍ സൃഷ്ടിക്കപ്പെടണമെന്നും അദ്ദേഹം പറഞ്ഞു. സഹകരണ ഫെഡറലിസമെന്ന ആശയത്തിന്റെ അടിസ്ഥാനത്തിലാണു കേന്ദ്ര ഗവണ്‍മെന്റ് പ്രവര്‍ത്തിക്കുന്നതെന്നും കേന്ദ്രവും സംസ്ഥാനങ്ങളും ഒരുമിച്ചു വികസനത്തിനായി പ്രവര്‍ത്തിക്കണമെന്നും ശ്രീ. നരേന്ദ മോദി ചൂണ്ടിക്കാട്ടി.
പ്രധാനമന്ത്രി നാളെ ഛത്തീസ്ഗഢ് സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി നാളെ (ജൂണ്‍ 14, 2018) ഛത്തീസ്ഗഢ് സന്ദര്‍ശിക്കും. വിപുലീകരിച്ച ഭിലായ് സ്റ്റീല്‍ പ്ലാന്റ് പ്രധാനമന്ത്രി ഭിലായില്‍ രാഷ്ട്രത്തിനായി സമര്‍പ്പിക്കും. ഉല്‍പ്പാദനം, ഗുണനിലവാരം, മത്സരക്ഷമത, ഊര്‍ജ്ജക്ഷമത പരിസ്ഥിതി സംരക്ഷണം എന്നിവ മെച്ചപ്പെടുത്താനുള്ള നൂതന സാങ്കേതികവിദ്യകള്‍ യന്ത്രോപകരണങ്ങളില്‍ സ്ഥാപിക്കുന്നത് നവീകരണത്തില്‍ ഉള്‍പ്പെടും. അതേ ചടങ്ങില്‍ വച്ച്, ഐ.ഐ.റ്റി. ഭിലായിയുടെ സ്ഥിരം ക്യാമ്പസിന് പ്രധാനമന്ത്രി തറക്കല്ലിടും. ഭാരത്‌നെറ്റ് രണ്ടാം ഘട്ടത്തിന് തുടക്കം കുറിച്ചുകൊണ്ടുള്ള ഫലകവും അദ്ദേഹം അനാവരണം ചെയ്യും. ഭൂഗര്‍ഭ ഒപ്ടിക്കല്‍ ഫൈബര്‍ ശൃംഖല വഴി ഗ്രാമ പഞ്ചായത്തുകളെ ബന്ധിപ്പിക്കുന്നതാണ് ഭാരത്‌നെറ്റ് പദ്ധതി. ജഗദല്‍പൂരിനും റായ്പൂരിനും ഇടയ്ക്കുള്ള വ്യോമ സര്‍വ്വീസും പ്രധാനമന്ത്രി ഉദ്ഘാടനം ചെയ്യും. വിവിധ പദ്ധതികള്‍ക്ക് കീഴിലെ ഗുണഭോക്താക്കള്‍ക്കുള്ള ലാപ്പ്‌ടോപ്പുകള്‍, സര്‍ട്ടിഫിക്കറ്റുകള്‍, ചെക്കുകള്‍ മുതലായവ അദ്ദേഹം വിതരണം ചെയ്യും. ഒരു പൊതുയോഗത്തെയും ശ്രീ. നരേന്ദ്ര മോദി അഭിസംബോധന ചെയ്യും. ഭിലായിലേയ്ക്ക് വരുന്നതിന് മുമ്പ് നവ റായ്പൂര്‍ സ്മാര്‍ട്ട് സിറ്റി സന്ദര്‍ശിക്കുന്ന പ്രധാനമന്ത്രി നഗരത്തിനായുള്ള ഇന്റഗ്രേറ്റഡ് കമാന്‍ഡ് ആന്റ് കണ്‍ട്രോള്‍ സെന്ററിന്റെ ഉദ്ഘാടനവും നിര്‍വ്വഹിക്കും.
കോമണ്‍വെല്‍ത്ത് ഗെയിംസ് മെഡല്‍ ജേതാക്കളുമായി പ്രധാനമന്ത്രി ആശയവിനിമയം നടത്തി

ലോക് കല്യാണ്‍മാര്‍ഗില്‍ തന്നെ സന്ദര്‍ശിക്കാനെത്തിയ കോമണ്‍വെല്‍ത്ത് ഗെയിംസ് മെഡല്‍ ജേതാക്കളുമായി പ്രധാനമന്ത്രി ശ്രീ. നരേന്ദ്ര മോദി ആശയവിനിമയം നടത്തി. മെഡല്‍ ജേതാക്കളെ അഭിനന്ദിച്ച പ്രധാനമന്ത്രി, മികച്ച പ്രകടനം നടത്തുകയും എന്നാല്‍ മെഡല്‍ ലഭിക്കാതെ പോവുകയും ചെയ്തവര്‍ക്ക് ആശംസകള്‍ നേര്‍ന്നു. കായികരംഗത്തെ നേട്ടങ്ങള്‍ ആരെയും പ്രചോദിപ്പിക്കുന്നതാണെന്ന് അദ്ദേഹം പറഞ്ഞു. മെഡല്‍ ജേതാക്കള്‍ കായികരംഗത്തുണ്ടാക്കിയ നേട്ടങ്ങള്‍ ഇന്ത്യയുടെ യശസ്സ് ഉയര്‍ത്തിയിട്ടുണ്ടെന്നു പ്രധാനമന്ത്രി ചൂണ്ടിക്കാട്ടി. ഇന്ത്യന്‍ കായികതാരങ്ങള്‍ ആഗോള കായിക വേദിയില്‍ നേട്ടമുണ്ടാക്കുമ്പോഴെല്ലാം ഉയരെപ്പറക്കുന്നത് ഇന്ത്യന്‍ പതാകയാണെന്ന് അദ്ദേഹം ഓര്‍മിപ്പിച്ചു. കായിക താരങ്ങള്‍ക്കു ദശാബ്ദങ്ങളോളം മികച്ച പ്രകടനം കാഴ്ചവെക്കാന്‍ സാധിക്കുന്ന സാഹചര്യം ഇന്നുണ്ടെന്നു പ്രധാനമന്ത്രി വ്യക്തമാക്കി. ഇതേക്കുറിച്ചു പറയവേ പാര്‍ലമെന്റ് അംഗമായിരിക്കെ, സ്വര്‍ണ മെഡലുകള്‍ നേടുന്ന മേരി കോമിന്റെ പ്രകടനം ഉദാഹരണമായി അദ്ദേഹം ഉയര്‍ത്തിക്കാട്ടി. ഒരു കളിക്കാരനെന്ന നിലയിലുള്ള വിജയകരമായ പ്രവര്‍ത്തനത്തിനുശേഷം എത്രയോ കളിക്കാരെ പരിശീലിപ്പിക്കുകയും വാര്‍ത്തെടുക്കുകയും ചെയ്യുന്ന പുല്ലേല ഗോപീചന്ദിനെയും മികച്ച ഉദാഹരണമായി പ്രധാനമന്ത്രി ചൂണ്ടിക്കാട്ടി. കഴിവ്, പരിശീലനം, ഏകാഗ്രത, കഠിനാധ്വാനം എന്നിവയ്‌ക്കൊപ്പം മനക്കരുത്തും ഇന്നു കായികതാരങ്ങള്‍ക്ക് അനിവാര്യമാണെന്നു ശ്രീ. മോദി പറഞ്ഞു. ഇതു നേടിയെടുക്കുന്നതിനു യോഗ കൊണ്ടുള്ള നേട്ടങ്ങളെക്കുറിച്ചും അദ്ദേഹം പരാമര്‍ശിച്ചു. കുട്ടിക്കാലം മുതല്‍ മാര്‍ഗനിര്‍ദേശം നല്‍കിയ വിവിധ ഗുരുക്കന്‍മാരെ ഓര്‍ക്കണമെന്നും അവരുമായുള്ള ബന്ധം നിലനിര്‍ത്തണമെന്നും പ്രധാനമന്ത്രി അഭ്യര്‍ഥിച്ചു. സ്വതന്ത്ര ചുമതലയുള്ള യുവജനക്ഷേ, കായിക വകുപ്പ് സഹമന്ത്രി കേണല്‍ രാജ്യവര്‍ധന്‍ റാത്തോഡ് ചടങ്ങില്‍ സംബന്ധിച്ചിരുന്നു.
വാരണാസി ആസ്ഥാനമായുള്ള സര്‍ക്കാര്‍ ഇതര സംഘടനകളുമായി (എന്‍.ജി.ഒകള്‍) പ്രധാനമന്ത്രി നാളെ ആശയവിനിമയം നടത്തും

കോവിഡ് മഹാമാരിയുടെ പശ്ചാത്തലത്തില്‍ ലോക്ക്ഡൗണ്‍ നടപ്പാക്കിയപ്പോള്‍ വാരണാസിയിലെ താമസക്കാരും സാമൂഹിക സംഘടനകളിലെ അംഗങ്ങളും തങ്ങളുടെ സ്വന്തം പ്രയത്നത്തിനാലും ഒപ്പം ജില്ലാ ഭരണകൂടങ്ങള്‍ നല്‍കിയ സഹായം കൊണ്ടും ആവശ്യക്കാര്‍ക്കെല്ലാം സമയത്തിന് ഭക്ഷണം ലഭ്യമാക്കുന്നുവെന്ന് ഉറപ്പാക്കി. പ്രധാനമന്ത്രി ശ്രീ നരേന്ദ്രമോദി നാളെ വിഡിയോ കോണ്‍ഫറന്‍സിംഗിലൂടെ അത്തരം സംഘടനകളുടെ പ്രതിനിധികളുമായി അവരുടെ അനുഭവങ്ങളെക്കുറിച്ച് ചര്‍ച്ചനടത്തുകയും അവരുടെ പ്രയത്നങ്ങള്‍ പ്രദര്‍ശിപ്പിക്കുകയും ചെയ്യും. അടച്ചിടല്‍ സമയത്ത് വാരണാസിയിലെ നൂറിലേറെ സംഘടനകള്‍ ജില്ലാ ഭരണകൂടത്തിന്റെ സഹായത്തോടെയും ഒപ്പം വ്യക്തിപരമായ പരിശ്രമങ്ങളിലൂടെയും ഏകദേശം 20 ലക്ഷം ഭക്ഷ്യപാക്കറ്റുകളും 2 ലക്ഷം ഡ്രൈ റേഷന്‍ കിറ്റുകളും വിതരണം ചെയ്തു. ഭക്ഷ്യവിതരണത്തിന് പുറമെ, മുഖാവരണങ്ങള്‍, സാനിറ്റൈസറുകള്‍ തുടങ്ങിയവയും ഈ സംഘടനകള്‍ വിതരണം ചെയ്തിരുന്നു. ജില്ലാ ഭരണകൂടം അവരെ ‘കൊറോണാ പോരാളികള്‍’ എന്ന് ആദരിക്കുകയും ചെയ്തു
ശ്രീ സിദ്ധേശ്വര സ്വാമിയുടെ വിയോഗത്തിൽ പ്രധാനമന്ത്രി അനുശോചിച്ചു

ശ്രീ സിദ്ധേശ്വര സ്വാമി ജിയുടെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. സമൂഹത്തിന് നൽകിയ മികച്ച സേവനത്തിന് പരമപൂജ്യനായ ശ്രീ സിദ്ധേശ്വര സ്വാമി ജി സ്മരിക്കുമെന്ന് പ്രധാനമന്ത്രി പറഞ്ഞു. പ്രധാനമന്ത്രി ട്വീറ്റ് ചെയ്തു; "പരമപൂജ്യ ശ്രീ സിദ്ധേശ്വര സ്വാമി ജി സമൂഹത്തിനായുള്ള അദ്ദേഹത്തിന്റെ മികച്ച സേവനത്തിന്റെ പേരിൽ സ്മരിക്കപ്പെടും. മറ്റുള്ളവരുടെ ഉന്നമനത്തിനായി അദ്ദേഹം അക്ഷീണം പ്രവർത്തിച്ചു, കൂടാതെ അദ്ദേഹത്തിന്റെ പാണ്ഡിത്യ തീക്ഷ്ണതയാൽ ആദരിക്കപ്പെട്ടു. ദുഃഖത്തിന്റെ ഈ വേളയിൽ എന്റെ ചിന്തകൾ അദ്ദേഹത്തിന്റെ എണ്ണമറ്റ ഭക്തർക്കൊപ്പമാണ്. ഓം ശാന്തി. "
തമിഴ്‌നാട്ടില്‍ ചുഴലിക്കാറ്റില്‍ ജീവഹാനി സംഭവിച്ചതില്‍ പ്രധാനമന്ത്രി അനുശോചനം അറിയിച്ചു

തമിഴ്‌നാട്ടില്‍ ചുഴലിക്കാറ്റില്‍ ജീവഹാനി സംഭവിക്കാനിടയായതില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. 'തമിഴ്‌നാട്ടിലെ വിവിധ പ്രദേശങ്ങളില്‍ ചുഴലിക്കാറ്റു നിമിത്തം മരിക്കാനിടയായവരുടെ കുടുംബങ്ങളുടെ ദുഃഖത്തില്‍ പങ്കു ചേരുന്നു. പരുക്കേറ്റവര്‍ വേഗം സുഖം പ്രാപിക്കട്ടെ എന്നു പ്രാര്‍ഥിക്കുന്നു. സാധ്യമായ എല്ലാ സഹായവും എത്തിക്കാന്‍ ഉദ്യോഗസ്ഥര്‍ ശ്രമിച്ചുവരുന്നുണ്ട്. സ്ഥിതിഗതികളെക്കുറിച്ച് തമിഴ്‌നാട് മുഖ്യമന്ത്രി തിരു എടപ്പാടി കെ.പളനിസ്വാമിയുമായി സംസാരിച്ചു. കേന്ദ്ര ഗവണ്‍മെന്റിന്റെ ഭാഗത്തുനിന്നു സാധ്യമായ എല്ലാ സഹായവും വാഗ്ദാനം ചെയ്തു. തമിഴ്‌നാട് ജനതയുടെ സുരക്ഷയ്ക്കും ക്ഷേമത്തിനുമായി ഞാന്‍ പ്രാര്‍ഥിക്കുന്നു', പ്രധാനമന്ത്രി പ്രസ്താവിച്ചു.
മൈസൂർ ദസറ ആഘോഷങ്ങളുടെ ദൃശ്യങ്ങൾ പ്രധാനമന്ത്രി പങ്കുവെച്ചു

പ്രധാനമന്ത്രി ശ്രീ നരേന്ദ്ര മോദി മൈസൂർ ദസറ ആഘോഷങ്ങളുടെ ദൃശ്യങ്ങൾ പങ്കുവെക്കുകയും അവരുടെ സംസ്കാരവും പൈതൃകവും മനോഹരമായി സംരക്ഷിക്കാനുള്ള മൈസൂരിലെ ജനങ്ങളുടെ പ്രതിബദ്ധതയെ പ്രശംസിക്കുകയും ചെയ്തു. 2022-ലെ യോഗാ ദിനത്തോടനുബന്ധിച്ച് നടന്ന ഏറ്റവും പുതിയ മൈസൂരു സന്ദർശനത്തിന്റെ നല്ല ഓർമ്മകൾ പ്രധാനമന്ത്രി അനുസ്മരിച്ചു. ഒരു പൗരന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു : 'മൈസൂരു ദസറ അതിമനോഹരമാണ്. അവരുടെ സംസ്കാരവും പൈതൃകവും വളരെ മനോഹരമായി സംരക്ഷിച്ചതിന് മൈസൂരിലെ ജനങ്ങളെ ഞാൻ അഭിനന്ദിക്കുന്നു. 2022ലെ യോഗാ ദിനത്തോടനുബന്ധിച്ചുള്ള എന്റെ മൈസൂർ സന്ദർശനങ്ങളെ കുറിച്ച് എനിക്ക് നല്ല ഓർമ്മകളുണ്ട്.
നിക്ഷേപരംഗത്തെ സഹകരണത്തിനും നിക്ഷേപം സുഗമമാക്കുന്നതിനും ഇന്ത്യയും ബ്രസീലും കരാര്‍ ഒപ്പുവെക്കുന്നതിനു മന്ത്രിസഭാ അനുമതി

നിക്ഷേപരംഗത്തെ സഹകരണത്തിനും നിക്ഷേപം സുഗമമാക്കുന്നതിനുമായി ഇന്ത്യയും ബ്രസീലും ഇന്‍വെസ്റ്റ്‌മെന്റ് കോ-ഓപ്പറേഷന്‍ ആന്‍ഡ് ഫെസിലിറ്റേഷന്‍ ട്രീറ്റി (ഐ.സി.എഫ്.ടി.) ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ഇരു രാജ്യങ്ങള്‍ക്കുമിടയിലുള്ള നിക്ഷേപത്തിന്റെ ഒഴുക്കിനെ വര്‍ധിപ്പിക്കുന്നതായിരിക്കും കരാര്‍. ബ്രസീലില്‍നിന്നുള്ള നിക്ഷേപകര്‍ക്ക് ഇന്ത്യയിലും ഇന്ത്യയില്‍നിന്നുള്ള നിക്ഷേപകര്‍ക്കു ബ്രസീലിലും നിക്ഷേപം നടത്തുന്നതിനു കരാര്‍ സഹായകമാകും. നിക്ഷേപരംഗത്തു തുല്യത ഉറപ്പുവരുത്തുകയും വിവേചനം ഇല്ലാതാക്കുകയുംവഴി നിക്ഷേപകരുടെ ആത്മവിശ്വാസവും സംതൃപ്തിയും വര്‍ധിപ്പിക്കുകയും അതു നിക്ഷേപകര്‍ക്ക് അനുകൂലമായ സാഹചര്യം സൃഷ്ടിക്കുകയും ചെയ്യും. ബ്രസീലിയന്‍ നിക്ഷേപകര്‍ക്കു പ്രിയപ്പെട്ട പ്രത്യക്ഷ നിക്ഷേപ കേന്ദ്രമായി ഇന്ത്യയെ ഉയര്‍ത്തിക്കാട്ടാനും കരാര്‍ സഹായിക്കും.
രാജസ്ഥാനിൽ ബസും ടാങ്കറും കൂട്ടിയിടിച്ചുണ്ടായ മരണത്തിൽ പ്രധാനമന്ത്രി അനുശോചനം രേഖപ്പെടുത്തി

രാജസ്ഥാനിലെ ബാർമർ-ജോധ്പൂർ ഹൈവേയിൽ ബസും ടാങ്കറും കൂട്ടിയിടിച്ചുണ്ടായ മരണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ (പിഎംഎൻആർഎഫ്) ദുരിതബാധിതർക്കുള്ള സഹായധനവും ശ്രീ മോദി അംഗീകരിച്ചു. ട്വീറ്റുകളുടെ പരമ്പരയിൽ പ്രധാനമന്ത്രി ഓഫീസ് പറഞ്ഞു; "രാജസ്ഥാനിലെ ബാർമർ-ജോധ്പൂർ ഹൈവേയിൽ ബസും ടാങ്കറും കൂട്ടിയിടിച്ച് ആളുകൾക്ക് ജീവൻ നഷ്ടമായത് ദുഃഖകരമാണ്. മരണമടഞ്ഞവരുടെ കുടുംബങ്ങളെ ദുഃഖത്തിന്റെ ഈ വേളയിൽ എന്റെ അനുശോചനം അറിയിക്കുന്നു. പരിക്കേറ്റവർ വേഗം സുഖം പ്രാപിക്കട്ടെയെന്ന് പ്രാർത്ഥിക്കുന്നു: പ്രധാനമന്ത്രി നരേന്ദ്രമോദി അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപ വീതവും : പ്രധാനമന്ത്രി @നരേന്ദ്രമോദി"
മുൻ പ്രധാനമന്ത്രി ശ്രീ രാജീവ് ഗാന്ധിയുടെ ചരമവാർഷികത്തിൽ പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു

മുൻ പ്രധാനമന്ത്രി ശ്രീ രാജീവ് ഗാന്ധിയുടെ ചരമവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; " നമ്മുടെ മുൻ പ്രധാനമന്ത്രി ശ്രീ രാജീവ് ഗാന്ധിക്ക് അദ്ദേഹത്തിന്റെ ചരമവാർഷികത്തിൽ ആദരാഞ്ജലികൾ അർപ്പിക്കുന്നു."